CELEX: 32021R0797
Language: da
Date: 2021-03-08 00:00:00
Title: Kommissionens delegerede forordning (EU) 2021/797 af 8. marts 2021 om berigtigelse af visse sprogudgaver af bilag II og VI til Europa-Parlamentets og Rådets forordning (EF) nr. 1272/2008 om klassificering, mærkning og emballering af stoffer og blandinger (EØS-relevant tekst)

19.5.2021   
               
               
                  DA
               
               
                  Den Europæiske Unions Tidende
               
               
                  L 176/1
               
            
         KOMMISSIONENS DELEGEREDE FORORDNING (EU) 2021/797
         af 8. marts 2021
         om berigtigelse af visse sprogudgaver af bilag II og VI til Europa-Parlamentets og Rådets forordning (EF) nr. 1272/2008 om klassificering, mærkning og emballering af stoffer og blandinger
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1272/2008 af 16. december 2008 om klassificering, mærkning og emballering af stoffer og blandinger og om ændring og ophævelse af direktiv 67/548/EØF og 1999/45/EF og om ændring af forordning (EF) nr. 1907/2006 (1), særlig artikel 53, stk. 1, og
         ud fra følgende betragtninger:
         
                     (1)
                  
                  
                     Den danske, franske, italienske, polske og tyske udgave af forordning (EF) nr. 1272/2008 indeholder en fejl i den indledende sætning i punkt 2.12, andet afsnit, i del 2 i bilag II for så vidt angår anvendelsesområdet for mærkningskrav til faste blandinger, der indeholder titandioxid.
                  
               
                     (2)
                  
                  
                     Den tjekkiske udgave af forordning (EF) nr. 1272/2008 indeholder yderligere fejl i punkt 2.12 i del 2 i bilag II for så vidt angår mærkningskrav til faste blandinger, der indeholder titandioxid.
                  
               
                     (3)
                  
                  
                     Den italienske udgave af forordning (EF) nr. 1272/2008 indeholder en fejl i bemærkning 10 i punkt 1.1.3.2 i del 1 i bilag VI for så vidt angår fareklassificeringen af blandinger, der indeholder titandioxid.
                  
               
                     (4)
                  
                  
                     Den danske, franske, italienske, polske, tjekkiske og tyske udgave af bilag II og den italienske udgave af bilag VI til forordning (EF) nr. 1272/2008 bør derfor berigtiges. De øvrige sprogudgaver er ikke berørt,
                  
               VEDTAGET DENNE FORORDNING:
         
            Artikel 1
            Forordning (EF) nr. 1272/2008 berigtiges således:
            
                        1)
                     
                     
                        I bilag II, del 2 erstattes punkt 2.12 med følgende:
                        »2.12.   Blandinger, der indeholder titandioxid
                        
                        Mærkningen af emballagen til flydende blandinger med et indhold på 1 % eller mere af titandioxidpartikler med en aerodynamisk diameter på 10 μm eller derunder, skal være forsynet med følgende påskrift:
                        EUH211: »Advarsel! Der kan danne sig farlige respirable dråber, når der sprayes. Undgå indånding af spray eller tåge.«
                        Mærkningen af emballagen til faste blandinger med et indhold på 1 % eller mere af titandioxid skal være forsynet med følgende påskrift:
                        EUH212: »Advarsel! Der kan danne sig farligt respirabelt støv ved anvendelsen. Undgå indånding af støv.«
                        Derudover skal mærkningen af emballagen til flydende og faste blandinger, der ikke er ikke bestemt til offentlig brug, som ikke er klassificeret som farlige, og som er mærket med betegnelsen EUH211 eller EUH212, være forsynet med påskriften EUH210.«
                     
                  
                        2)
                     
                     
                        
                           (vedrører ikke den danske udgave).
                        
                     
                  
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 8. marts 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 353 af 31.12.2008, s. 1.